**METODOLOGIA DE SELECȚIE A PARTICIPANȚILOR LA CURSURILE DE FORMARE ANTREPRENORIALĂ DIN CADRUL PROIECTULUI *Un PLUS pentru START UP-urile Regiunii Nord-Vest***

Cuprins

[**1.** **CADRUL GENERAL** 2](#_Toc505350109)

[**2.** **PROFILUL GRUPULUI ȚINTĂ (GT)** 3](#_Toc505350110)

[**3.** **CRITERII DE SELECȚIE** 5](#_Toc505350111)

[**4.** **DOSARUL DE ÎNSCRIERE** 7](#_Toc505350112)

[**5.** **DERULAREA PROCESULUI DE IDENTIFICARE ȘI SELECȚIE A GRUPULUI ȚINTĂ** 9](#_Toc505350113)

[5.1. ETAPA 1 – INFORMARE 9](#_Toc505350119)

[5.2. ETAPA 2 – REALIZAREA PROCESULUI DE SELECȚIE 14](#_Toc505350126)

[**6.** **CALENDARUL DE SELECȚIE A GRUPULUI ȚINTĂ PENTRU PARTCIPAREA LA CURSUL DE FORMARE ANTREPRENORIALĂ** 21](#_Toc505350129)

[**7.** **ALTE PREVEDERI** 21](#_Toc505350130)

[**8.** **ANEXE** 22](#_Toc505350131)

# **CADRUL GENERAL**

Prezenta Metodologie a fost elaborată în vederea identificării și selectării participanților la cursul de formare antreprenorială și în activitățile ulterioare de implementare a planurilor de afaceri ce vor fi organizate în cadrul proiectului *„Un PLUS pentru START UP-urile Regiunii Nord-Vest”.*

Metodologia face parte din Cererea de finanțare întocmita conform *Apelului de proiecte POCU/82/3/7/Creșterea ocupării prin susținerea întreprinderilor cu profil non-agricol din zona urbană*.

Proiectul prevede prin această metodologie acțiuni de popularizare a proiectului în vederea asigurării șanselor egale de participare a persoanelor din toate județele regiunii de dezvoltare Nord-Vest (Satu Mare, Maramureș, Bistrița-Năsăud, Cluj, Sălaj, Bihor), combaterea discriminării pe criterii de origine rasială sau etnică, religie sau credință, dizabilitate, vârstă sau orientare sexuală și a dificultăților de acces de orice tip și asigurarea accesului egal la serviciile de interes general.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsuri specifice ce urmăresc îmbunătățirea inserției sociale și profesionale a acestor categorii, prin dezvoltarea de competențe antreprenoriale, precum și prin sprijinirea inițiativelor antreprenoriale, respectiv prin creșterea accesului pe piața muncii.

Pentru promovarea egalității de gen, acțiunile specifice includ intervenții care vizează îmbunătățirea inserției sociale și profesionale atât a femeilor – cu accent asupra femeilor provenind din medii sau grupuri dezavantajate, spre exemplu femeile de etnie romă, cât și a bărbaților – care vor contribui în mod direct la promovarea egalității de gen.

Acțiunile vizate acordă o atenție deosebită măsurilor de acompaniere, astfel încât să faciliteze integrarea socio-economică, intervențiile fiind orientate către creșterea ocupării, promovarea incluziunii sociale și îmbunătățirea nivelului de educație și competențe și au în vedere minimizarea efectelor negative ale factorilor externi, care duc la persistența inegalităților și reduc impactul sprijinului direct.

# **PROFILUL GRUPULUI ȚINTĂ (GT)**

Grupul țintă este format din 310 persoane fizice (șomeri, persoane inactive, persoane care au un loc de munca și înființează o afacere în scopul creării de noi locuri de muncă) care îndeplinesc cumulativ următoarele condiții:

* intenționează să înființeze o afacere non-agricolă (cu sediul social și după caz, punctul/punctele de lucru) în mediul urban în Regiunea Nord-Vest;
* au vârsta peste 18 ani;
* își au reședința sau domiciliul în mediul rural sau în cel urban, în Regiunea Nord-Vest (județele: Bihor, Bistrița-Năsăud, Cluj, Maramureș, Sălaj , Satu Mare);
* au absolvit cel puțin studii gimnaziale (minim 8 clase);
* nu au mai participat la măsuri similare, cofinanțate din fonduri nerambursabile – participanţii la activitățile proiectului nu au mai reprezentat grup ţintă pentru măsuri similare, cofinanţate din fonduri nerambursabile;
* nu au mai beneficiat de ajutor de minimis în ultimii 3 ani consecutivi, ajutor care, cumulat cu prezenta schemă de minimis, să depășească echivalentul în lei a €200.000 (€100.000 în cazul întreprinderilor unice care efectuează transport de mărfuri în contul terților sau contra cost) conform Regulamentului UE nr. 1407/2013 din 18.12.2013 pentru aplicarea art. 107 si 108 din Tratatul privind funcționarea Uniunii Europene ajutoarelor de minimis).

Vor fi selectate 310 persoane care să facă parte din grupul țintă, beneficiind de următoarele măsuri de sprijin în cadrul acestui proiect, astfel: 307 persoane vor beneficia de programul de formare antreprenorială, din care vor fi selectate maxim 35 persoane din GT pentru acordarea ajutorului de minimis pentru planurile de afaceri, iar 3 persoane din GT vor fi introduse ulterior în proiect, în etapa de selecție a planurilor de afaceri, fără să fi participat la programul de formare antreprenorială organizat în cadrul proiectului. Aceștia, alături de cei 35, vor beneficia în continuare de următoarele măsuri de sprijin: subvenția de ajutor de minimis, sprijin în înființare, servicii personalizate de consiliere/consultanță/mentorat ulterior finalizării procesului de selecție a planurilor de afaceri, intermedierea identificării de întreprinderi pentru efectuarea stagiilor de practică.

Din totalul de 310 persoane, prin acest proiect ne propunem identificarea, recrutarea și implicarea în activitățile proiectului a cel puțin 195 angajați (inclusiv persoane care desfășoară o activitate independentă) și cel puțin 115 șomeri și persoane inactive. Din totalul GT ne propunem implicarea a cel puțin 175 femei.

Se va avea în vedere ca din fiecare județ al regiunii de dezvoltare Nord-Vest în care se implementează proiectul să participe la cursurile de formare antreprenorială câte cel puțin 25 de persoane.

Fiecare membru al grupului țintă va putea participa la cursurile de formare antreprenorială și va putea primi ajutor de minimis pentru înființarea unei întreprinderi și pentru implementarea unui plan de afaceri numai o singură dată în cadrul acestui apel de proiecte, indiferent de numărul de asociați din cadrul întreprinderii nou înființate.

**! NU** pot face parte din grupul țintă tinerii NEETs (care nu urmează nici o formă de învățământ și nici nu au un loc de muncă) cu vârsta între 16 – 24 ani*.*

**! NU** au voie să participe la cursurile de formare angajații liderului de proiect și ai partenerilor acestuia, precum și șotul/soția sau o rudă ori un afin, până la gradul 2 inclusiv.

# **CRITERII DE SELECȚIE**

Criteriile minime de eligibilitate după care vor fi selectați membrii grupului țintă sunt:

* intenționează să înființeze o afacere non-agricolă (cu sediul social și după caz, punctul/punctele de lucru) în mediul urban în Regiunea Nord-Vest;
* au vârsta peste 18 ani;
* își au reședința sau domiciliul în mediul rural sau în cel urban, în Regiunea Nord-Vest (județele: Bihor, Bistrița-Năsăud, Cluj, Maramureș, Sălaj , Satu Mare);
* au absolvit cel puțin studii gimnaziale (minim 8 clase);
* nu au mai participat la măsuri similare, cofinanțate din fonduri nerambursabile – participanţii la activitățile proiectului nu au mai reprezentat grup ţintă pentru măsuri similare, cofinanţate din fonduri nerambursabile;
* nu au mai beneficiat de ajutor de minimis în ultimii 3 ani consecutivi, ajutor care, cumulat cu prezenta schemă de minimis, să depășească echivalentul în lei a €200.000 (€100.000 în cazul întreprinderilor unice care efectuează transport de mărfuri în contul terților sau contra cost) conform Regulamentului UE nr. 1407/2013 din 18.12.2013 pentru aplicarea art. 107 si 108 din Tratatul privind funcționarea Uniunii Europene ajutoarelor de minimis).

Pe măsura înregistrării dosarelor de înscriere, se va cuantifica numărul și categoria celor înscriși pentru a se atinge următoarele valori ale indicatorilor:

* cel puțin 195 angajați (inclusiv persoane care desfășoară o activitate independentă);
* cel puțin 115 șomeri și persoane inactive;
* cel puțin 175 femei;
* 307 persoane care au beneficiat de programul de formare antreprenorială;
* 3 persoane care au absolvit deja cursul de formare antreprenorială din surse externe proiectului;
* cel puțin 25 de participanți la cursul de formare antreprenorială din fiecare județ din Regiunea Nord-Vest.

Persoanele inactive sunt persoanele cu vârsta cuprinsă între 18 și 64 de ani, care nu se încadrează nici în populația ocupată și nici în cea aflată în șomaj (de ex. studenți, persoane casnice, persoane întreţinute de alte persoane ori de stat sau care se întreţin din alte venituri – chirii, dobânzi, rente etc., persoanele declarate plecate peste hotare la lucru sau în căutare de lucru).

Pensionarii (cu vârstă maxim 64 de ani) pot face parte din grupul țintă al prezentului proiect în măsura în care pot fi încadrați într-una din categoriile de grup țintă eligibile.

Categoria „persoane care au un loc de muncă și înființează o afacere în scopul creării de noi locuri de muncă” include și persoanele care desfășoară o activitate independentă (persoane fizice autorizate, titulari ai întreprinderilor individuale și membrii întreprinderilor familiale etc.).

În cazul în care statutul pe piața muncii pentru unii candidați se va schimba pe parcursul perioadei de evaluare, candidatul va avea responsabilitatea înștiințării in scris a Expertului GT responsabil de județul în care dorește implementarea afacerii (Expert GT S - Civitas pentru județele Cluj și Sălaj, Expert P1 - SCG pentru județele Bihor și Maramureș, respectiv Expert GT P2 - CENPO pentru județele Bistrița-Năsăud si Satu Mare).

Fiecare membru al grupului țintă va putea participa la cursurile de formare antreprenorială și va putea primi ajutor de minimis pentru înființarea unei întreprinderi și pentru implementarea unui plan de afaceri numai o singură dată în cadrul acestui apel de proiecte, indiferent de numărul de asociați din cadrul întreprinderii pe care vizează să o înființeze. Vom comunica potențialilor membri ai GT in cadrul întâlnirilor cu aceștia că in cazul în care se înscriu in mai multe GT (i.e. în mai multe proiecte) vor fi eliminați din toate grupurile si vor pierde șansa de a beneficia de oportunitățile oferite de proiect.

Se va ține evidența persoanele înscrise în fiecare categorie în cadrul *Registrului unic al grupului țintă (GT)*, urmărindu-se atingerea indicatorilor mai sus menționați. În cazul în care se observă că unii dintre indicatori sunt mai dificil de atins, se vor introduce mesaje țintă de atragere a membrilor respectivei categorii prin intermediul campaniilor de informare.

# **DOSARUL DE ÎNSCRIERE**

Dosarul de înscriere în grupul țintă va cuprinde următoarele documente:

* **Formular de înscriere** (date personale, statutul pe piața muncii,);
* **Acordul de utilizare a datelor personale**; pentru cei selectați a face parte din GT, exemplarul semnat în original va fi adus la începerea cursului de formare antreprenorială;
* **Declarația pe propria răspundere a candidatului** care va cuprinde:că nu este angajat al liderului de proiect sau partenerilor acestuia și nici în relație de soț/soție, afin sau rudă, până la gradul 2 inclusiv, cu un angajat al liderului de proiect sau partenerilor acestuia, că nu face parte din grupul țintă al altor proiecte finanțate prin POCU pentru prezentul apel, declarația privind statutul pe piața muncii (angajat/șomer/inactiv); documentul va fi semnat și trimis prin e-mail către Expertul GT S în format scanat; pentru cei selectați a face parte din GT, exemplarul semnat în original va fi adus la începerea cursului de formare antreprenorială;
* Scurtă **descriere a ideii de afacere** (în format editabil) din care să reiasă motivația personală, aspectele legate de creativitatea, originalitatea și sustenabilitatea ideii de afacere pe care candidatul le-a luat în calcul până la momentul de punerii dosarului de înscriere; documentul se va trimite în format editabil, prin e-mail, către Expertul GT S - Civitas;
* **Copie a cărții de identitate,** trimisă prin e-mail**;**
* **Copie după actul de stare civilă,** dupăcaz (pentru cei care și-au schimbat numele în actul de identitate, iar acesta diferă față de cel din diplomele de studii), trimisă prin e-mail**;**
* **Pentru tinerii până în 24 de ani (inclusiv), se va solicita un document vizat care să ateste că la momentul înscrierii urmează o formă de învățământ (adeverință de la facultate/universitate) –** trimisă în format scanat, pe e-mail, iar pentru cei care sunt selectați în grupul țintă și vor participa la curs, documentul în original va fi adus în prima zi de curs**;**
* **Copie după diploma pentru ultima formă de studii absolvită,** trimisă prin e-mail**;**
* **Alte documente care ar putea fi obligatorii conform instrucțiunilor AMPOCU/MFE,** dacă vor exista la momentul transmiterii dosarului de candidatură – aceste documente vor fi trimise prin e-mail, iar dacă situația o impune, în cazul celor selectați pentru a participa la cursul de formare antreprenorială, originalele vor fi aduse ulterior în prima zi de curs**.**

Persoanele care, în urma evaluării dosarelor de candidatură vor fi selectate pentru a participa la următoarele etape ale proiectului și doresc să participe la aceste etape, vor completa în faza următoare un *Formular de înregistrare grup țintă* în prima zi de curs.

Dosarele trebuie să conțină doar documentele prevăzute în prezenta metodologie de selecție. Orice alt document nu este dezirabil.

Dosarele de înscriere se vor înregistra într-un *Registru unic de GT* la sediul Liderului de parteneriat.

# **DERULAREA PROCESULUI DE IDENTIFICARE ȘI SELECȚIE A GRUPULUI ȚINTĂ**

Administratorul schemei de antreprenoriat va asigura transparența procesului de selecție a GT pe baza prezentei metodologii, potențialii membri ai grupului țintă fiind informați cu privire la activitățile proiectului, la derularea proceselor de selecție GT, de selecție a planurilor de afaceri și a procesului de monitorizare ulterioară a afacerilor.

Selectarea și implicarea în proiect a grupului țintă se va face după etapa de informare privind oportunitățile oferite, astfel încât selecția să fie nediscriminatorie și transparentă.



## ETAPA 1 – INFORMARE

Pentru derularea primei etape, cea de informare a publicului în vederea IDENTIFICĂRII ȘI RECRUTĂRII GRUPULUI ȚINTĂ, au fost determinate următoarele elemente:

1. Întocmirea unui comunicat/anunț general care va cuprinde toate informațiile relevante pentruPROCESUL DE ÎNSCRIERE A POTENȚIALILOR MEMBRI AI GT LA PROGRAMUL DE FORMARE ANTREPRENORIALĂ. Comunicatul va cuprinde elementele specifice ale proiectului, cu accent pe oportunitățile și principalele condiții pentru a beneficia de acestea, precum și următoarele informații: date generale despre proiect și etapele acestuia, condiții de participare la programul de formare, locul și data organizării campaniilor locale în fiecare județ, etc. Acest comunicat va fi realizat de către Expertul grup țintă S care va coordona diseminarea lui prin mijloacele de informare aferente în lunile 1-6 (ianuarie – iulie 2018) ale proiectului.
2. Întocmirea unui comunicat/anunț pentru PROMOVAREA ȘI COMUNICAREA LANSĂRII CONCURSULUI DE PLANURI DE AFACERI**.** Acest comunicat va fi realizat de către Expertul coordonator proces selecție S, responsabil pentru acest anunț și pentru coordonarea diseminării lui prin mijloacele de informare aferente, în perioada iulie-septembrie 2018, respectiv lunile 7 și 8 ale proiectului.
3. Comunicatele vor fi diseminate prin intermediul următoarelor **mijloace de informare**, dar nu se vor limita numai la acestea:

* anunțuri în presa scrisă în fiecare județ;
* anunțuri radio în fiecare județ – vom utiliza posturi radio naționale ce vizează un public larg, anunțurile fiind difuzate la ore de maximă audiență și cu predilecție înainte de desfășurarea campaniilor locale, pentru asigurarea unei prezențe cât mai numeroase la aceste campanii, anunțurile conținând informații relevante legate de campanii – data, locația etc.;
* canale social media;
* pagina FB a proiectului;
* apariții TV – posturi TV vizate, fără a ne limita la acestea, sunt: PRO TV, TVR1, Digi 24, Look TV;
* presa online – vom utiliza baza de date deținută de liderul de parteneriat și parteneri;
* paginile web ale partenerilor;
* platforma fonduri-structurale.ro a partenerului Grupul de Consultanță pentru Dezvoltare DCG SRL;
* transmiterea comunicatului către AJOFM din fiecare județ pentru targetarea șomerilor ca parte din GT al proiectului.

În anunțurile realizate în cadrul SA 1.2. se vor introduce mesaje scurte care promovează egalitatea de șanse și dezvoltarea durabilă și mesajede informare și conștientizare cu privire la egalitatea de șanse și tratament și cu privire la protecția mediului, utilizarea eficientă a resurselor, conservare și protejarea biodiversității (conform *Ghidului privind integrarea principiilor orizontale în cadrul proiectelor finanțate din FESI 2014-2020, parte I-a Egalitatea de șanse și tratament* și *partea II-a Dezvoltarea durabilă*).

1. **Realizare de afișe și materiale de informare** care vor cuprinde informațiile din anunțuri, ce vor fi afișate și distribuite:

* la AJOFM din fiecare județ;
* în zona principalilor mari angajatori;
* facultăți/universități;

din fiecare județ pentru targetarea șomerilor, a persoanelor inactive și a persoanelor cu un loc de muncă.

1. **Derularea de campanii locale.** În fiecare din cele 6 județe (Satu Mare, Maramureș, Bistrița-Năsăud, Cluj, Sălaj, Bihor) vor avea loc campanii de informare a publicului cu privire la programul de formare antreprenorială și metodologia de selecție a GT și, ulterior, a planurilor de afaceri ce vor fi sprijinite în cadrul proiectului (minim 30 persoane participante la campanie/județ). Fiecare campanie se va derula în reședința de județ a fiecărui județ din cadrul Regiunii Nord-Vest și vor fi întocmite liste de prezență a persoanelor participante.

Obiectivele acestor campanii vor fi:

* Prezentarea către public a elementelor specifice ale proiectului;
* Conștientizarea publicului țintă cu privire la rolul și importanța antreprenoriatului în economia locală;
* Identificarea nevoilor/problemelor din comunități;
* Identificarea nevoilor de instruire ale GT pentru completarea curriculei programului de formare.

Spațiul de desfășurare a campaniilor va fi cu precădere în zone în aer liber centrale, intens frecventate, pentru a coopta și persoane interesate care află pe loc de aceste evenimente. Zonele și locațiile vor fi alese ținând cont și de anotimp pentru a asigura o prezență cât mai numeroasă (minim 30 de persoane per județ raportat la un eveniment/județ). Pentru organizarea și derularea acestor campanii locale în județele Bihor, Bistrița-Năsăud, Maramureș, Sălaj și Satu Mare se vor subcontracta servicii de organizare evenimente.

Campaniile locale organizate în județul Cluj se vor organiza la sediul liderului de parteneriat, la adresa Str. Eremia Grigorescu nr. 77, Cluj-Napoca, în fiecare joi, timp de cinci săptămâni, începând cu data de 25.01.2018, unde vor putea participa câte aproximativ 20 de persoane în fiecare săptămână, în baza unei pre-înscrieri online. Întâlnirile vor avea loc în datele de 25.01.2018, 01.02.2018, 08.02.2018, 15.02.2018, 22.02.2018, de la ora 18. Vom organiza și o întâlnire de informare într-un spațiu mai larg, pentru un număr mai mare de persoane (maxim 100), în data de 27.03.2018, locația evenimentului urmând a se decide în urma finalizării procedurii de achiziție pentru organizarea evenimentelor de informare în cele 6 județe ale regiunii Nord-Vest. Se va completa o listă de prezență la fiecare întâlnire.

În celelalte județe, întâlnirile vor fi programate astfel, datele putând fi modificate funcție de disponibilitatea partenerilor:

* Maramureș (Baia Mare) – 08.03.2018;
* Sălaj (Zalău) – 15.03.2018;
* Satu Mare (Satu Mare) – 15.03.2018;
* Bistrița-Năsăud (Bistrița) – 22.03.2018;
* Bihor (Oradea) – 29.03.2018.

Prin derularea acestor campanii locale prevedem acțiuni de popularizare a proiectului în vederea oferirii de șanse egale de participare a persoanelor din toate județele regiunii de dezvoltare Nord-Vest.

Participanții la campaniile locale din luna martie 2018 vor beneficia de pliante de informare și de *BROȘURA ANTREPRENORULUI*, material dezvoltat în această etapă cu rol de a motiva participanții în a-și asuma rolul de antreprenor și de a participa la programul de formare din cadrul proiectului. Expertul GT S va realiza materialul cuprins în *Broșura antreprenorului*.

Pentru facilitarea procesului de informare și recrutare a GT vor fi cooptați 5 Experți facilitare recrutare GT la nivel local în cadrul județelor Satu Mare, Maramureș, Bihor, Sălaj și Bistrița-Năsăud, județul Cluj fiind acoperit de Experții grup țintă ai S și P2. Acești experți județeni vor participa la organizarea campaniilor locale din județul de care sunt responsabili. Ei vor folosi rețele locale profesionale și rețele proprii pentru a ajunge la grupul țintă al proiectului, respectiv șomeri, persoane inactive și persoane care au un loc de muncă și doresc înființarea unei afaceri non-agricole în mediul urban. Experții vor stabili de asemenea un total de minim 24 de întâlniri și prezentări cu stakehold-eri interesați și vor disemina materiale de informare pentru recrutarea grupului țintă.În decursul lunilor februarie – martie 2018 (luna a doua de proiect) aceștia vor targeta GT și vor stabili cel puțin 4 întâlniri în fiecare județ cu autorități/structuri profesionale formale/informale în cadrul cărora vor informa publicul cu privire la oportunitatea de a participa la programul de formare și, ulterior, la etapele următoare ale proiectului, respectiv la condițiile de participare la concursul de planuri de afaceri și selectarea planurilor de afaceri.

Coordonatorul campaniilor online va fi Expertul grup țintă P1. Acesta va avea în vedere și respondenții din baza de date aferentă analizei preliminare. Avem în vedere și oferirea de suport din partea S și/sau P2 pentru expertul P1 pentru a facilita comunicarea cu membrii comunităților locale.

Candidații care iau cunoștință de acest program vor putea transmite dosarele de candidatură prin e-mail sau fizic, la sediile partenerilor sau în cadrul campaniilor locale. Dosarele de candidatură vor fi trimise pe adresa de e-mail a Expertului grup țintă S, care va redirecționa dosarele spre evaluare către Experții grup țintă P1 și P2 spre evaluare (distribuția făcându-se funcție de județul de înființare al afacerii – jud. Cluj, Bistrița-Năsăud și Satu Mare pentru P2, iar județele Bihor și Maramureș pentru P1), facilitând astfel procesul de centralizare a aplicațiilor transmise de către candidați și monitorizarea eficientă a numărului de aplicații înregistrate în fiecare județ, asigurându-ne astfel că din fiecare județ al regiunii Nord-Vest vor participa la cursurile de formare antreprenorială câte cel puțin 25 de persoane.



## ETAPA 2 – REALIZAREA PROCESULUI DE SELECȚIE

Grupul țintă va fi selectat cu respectarea principiilor privind egalitatea de șanse și de gen, indiferent de sex, religie, orientare sexuală, rasă, naționalitate, etnie, limbă, categorie socială, convingeri, gen, handicap, boală cronică necontagioasă, infectare HIV sau apartenența la o categorie defavorizată.

Pașii acestei etape sunt:

1. **Constituirea comisiei de selecție a grupului țintă**

Dosarele depuse vor fi verificate de către o comisie de selecție formată din cei trei Experți Grup Țintă, reprezentanți ai partenerilor. În acest sens, se va completa o *Decizie de numire a comisiei de selecție grup țintă*.

1. **Verificarea dosarelor de candidatură privind îndeplinirea condițiilor eliminatorii și corectitudinea/ completitudinea întocmirii dosarului (persoana îndeplinește condițiile de eligibilitate)**

Comisia de evaluare va urmări completarea/ prezentarea documentelor, detaliate în Secțiunea 4 a prezentei metodologii, de către fiecare persoană vizată pentru includerea în grupul țintă. Centralizarea documentelor grupului țintă se va face prin completarea *grilei de eligibilitate* a documentelor prezentate, pentru fiecare persoană identificată. Acest formular va fi urmărit cu atenție și se vor lua toate măsurile astfel încât dosarul fiecărui membru al grupului țintă să conțină documentele necesare evaluării eligibilității sale în proiect. Fiecare Expert grup țintă va fi responsabil de completarea unei anexe pentru dosarele de grup țintă pe care le înregistrează.

Verificarea dosarelor de candidatură va viza îndeplinirea criteriilor de selecție și corectitudinea/completitudinea întocmirii dosarului.

În urma acestei verificări, comisia de selecție va întocmi un *Proces verbal de verificare a dosarelor candidaților din punct de vedere al eligibilității*.

Selecția candidatilor se va face continuu, în mai multe runde, până la atingerea indicatorilor agreati în cadrul proiectului, privind numărul de anagajați, șomeri/inactivi si femei ce pot fi incluși în activitățile proiectului. La finalul fiecărei runde se va întocmi lista candidaților admiși în grupul țintă, lista candidaților respinși, precum și lista de rezervă.

În cazul în care unul sau mai multe documente nu au fost transmise, Expertul GT care analizează dosarul de candidatură va avea posibilitatea solicitării unei clarificări, prin e-mail, la care candidatul va putea răspunde în maxim 3 zile lucrătoare de la primirea solicitării. Pentru a stabili momentul de începere al celor 3 zile, se va solicita confirmarea de primire a e-mail-ului trimis de Expertul GT.

Candidatul care îndeplinește toate criteriile din grila de eligibilitate va trece în etapa de evaluare și selecție a grupului țintă.

Dacă la cel puțin unul dintre criteriile de eligibilitate se va bifa NU, candidatul nu va putea trece în următoarea etapă de evaluare și selecție și va fi considerat respins.

1. **Ierarhizarea candidaților**

În această etapă de evaluare și selecție, Expertul GT va evalua descrierea ideii de afacere. Intrarea în grupul țintă a persoanelor declarate eligibile se va face în ordinea descrescătoare a punctajului obținut la finalul evaluării ideii de afacere. La finalul acestei etape, totalul celor admiși pentru participare la programul de formare antreprenorială va fi un număr de 307 persoane din GT. Se va avea în vedere numărul total de GT vizat de proiect, 310 persoane, din care: 195 angajați (inclusiv persoane care desfășoară o activitate independentă) și 115 șomeri și persoane inactive, precum și faptul că minim 175 dintre persoanele selectate vor trebui să fie femei.

**GRILA DE EVALUARE ȘI SELECȚIE** a candidaților privind descrierea ideilor de afaceri va cuprinde următoarele criterii: *Motivație, Originalitate, Creativitate, Sustenabilitate*, criterii cărora li se va acorda punctaj de la 1 la 5, astfel:

* La secțiunea **Motivație** se urmărește măsura în care candidatul a elaborat răspunsul la punctul „Motivația din spatele ideii de afacere” din formularul „Scurtă descriere a ideii de afacere” și se acordă:

**1 punct** = Sunt prezentate informații incomplete (candidatul tratează unu din cele minim patru aspecte cerute) și nejustificate/neargumentate

**2 puncte** = Sunt prezentate informații incomplete (candidatul tratează două din cele minim patru aspecte cerute) și nejustificate/neargumentate

**3 puncte** = Sunt prezentate informații incomplete (candidatul tratează trei din cele minim patru aspecte cerute) și nejustificate/neargumentate

**4 puncte** = Sunt prezentate informaţii complete (pentru minim primele patru aspecte cerute), fără a oferi argumente

**5 puncte** = Sunt prezentate informaţii complete (pentru minim primele patru aspecte cerute) şi oferite argumentat

* La secțiunea **Originalitate** se urmărește potențialul de facere identificat de candidat și se acordă:

**1 punct** = candidatul a identificat un potențial valorificat în comunitate, suficient oferit pe piață, fără a aduce îmbunătățiri ofertei de produse/servicii/lucrări

**2 puncte** = candidatul a identificat un potențial valorificat în comunitate, suficient oferit pe piață, dar a inclus posibile îmbunătățiri de adus ofertei de produse/servicii/lucrări față de competitori, pe care dorește să le abordeze

**3 puncte** = candidatul a identificat un potențial valorificat în comunitate, dar insuficient oferit pe piață, fără însă a aduce îmbunătățiri ofertei de produse/servicii/lucrări față de competitori

**4 puncte** = candidatul a identificat un potențial valorificat în comunitate, dar insuficient oferit pe piață, precum și posibile îmbunătățiri de adus ofertei de produse/servicii/lucrări față de competitori, pe care dorește să le abordeze

**5 puncte** = candidatul a identificat un potențial nevalorificat până acum în comunitate

* La secțiunea **Creativitate** se urmărește măsura în care candidatul a identificat tehnici/metode/modele etc. noi pe piață, felul în care vizează să pună aceste tehnici/metode/modele etc. în practică, temele încorporate în ideea de afacere (din cele 5 prevăzute în proiect) șise acordă:

**1 punct** = afacerea folosește tehnici/ metode/modele etc. deja existente, fără a le pune în practică într-un mod inedit, și nu abordează nici o temă secundară

**2 puncte** = afacerea folosește tehnici/ metode/modele etc. deja existente, fără a le pune în practică într-un mod inedit, și abordează o temă secundară

**3 puncte** = afacerea folosește tehnici/ metode/modele etc. deja existente, dar le pune în practică într-un mod inedit și abordează o temă secundară

**4 puncte** = afacerea folosește tehnici/ metode/modele etc. noi pe piață și abordează o temă secundară

**5 puncte** = afacerea folosește tehnici/ metode/modele etc. noi pe piață și atinge două sau mai multe teme secundare

* La secțiunea **Sustenabilitate** se urmărește măsura în care candidații iau în calcul continuitatea afacerii după epuizarea finanțării primite în cadrul proiectului și se acordă:

**1 punct** = Nu sunt prezentate informații despre continuitatea afacerii pe termen lung, respectiv după terminarea finanțării inițiale (după 2 ani de la înființare), candidatul nu a luat în calcul existența unor riscuri în implementarea si funcționarea afacerii, nu s-a gândit la adaptarea la schimbările pieței

**2 puncte** = Sunt prezentate informații incomplete (candidatul a luat în calcul minim unul din cele trei aspecte - asigurarea continuității afacerii, posibile riscuri identificate inițial, idei ce ajută întreprinderea să țină pasul cu evoluția pieței), însă nu sunt argumentate

**3 puncte** Sunt prezentate informații incomplete (candidatul a luat în calcul minim unul din cele trei aspecte - asigurarea continuității afacerii, posibile riscuri identificate inițial, idei ce ajută întreprinderea să țină pasul cu evoluția pieței) și argumentate

**4 puncte** = Sunt prezentate informaţii complete (asigurarea continuității afacerii, posibile riscuri identificate inițial, idei ce ajută întreprinderea să țină pasul cu evoluția pieței) fără a fi argumentate

**5 puncte** = Sunt prezentate informaţii complete (asigurarea continuității afacerii, posibile riscuri identificate inițial, idei ce ajută întreprinderea să țină pasul cu evoluția pieței) şi oferite argumentat

**Punctajul maxim obținut va fi de 20 de puncte. Candidatul va putea fi selectat automat numai dacă în urma evaluării va avea un punctaj total de minim 10 puncte.**

Selecția și înscrierea celor 307 persoane se va desfășura continuu pe parcursul celor 5 luni prevăzute în proiect, urmărind atingerea indicatorilor pentru fiecare categorie de persoane vizate a fi integrate în GT (angajați, șomeri/inactivi, femei), fiind vizate organizarea mai multor runde de evaluare. Prima rundă de evaluare se va finaliza cu publicarea primelor rezultate în data de 01.03.2018. Următoarele date de publicare a rezultatelor vor fi făcute cunoscute publicului ulterior.

In momentul atingerii unuia dintre indicatori, evaluarea dosarelor candidaților care se încadrează în acea categorie se va încheia, continuând doar evaluarea dosarelor pentru cei care se încadrează în categoriile pentru care indicatorii nu au fost încă atinși. Încheierea perioadei de evaluări pentru o anumită categorie se va face publică pe paginile partenerilor si pe pagina de Facebook a proiectului.

În fiecare județ se vor selecta minim 25 de persoane, iar **pe măsură ce se vor forma grupele de cursanți în fiecare din cele 6 județe, se va trece la următoarea etapă.**

In cazul în care vor exista candidați cu același punctaj, departajarea se va realiza după următoarele aspecte incluse în descrierea ideii de afacere, luate în ordine, până la diferențierea candidaților:

* Numărul de teme secundare vizate a fi abordate în implementarea ideii de afacere;
* Punctajul obținut la secțiunea Sustenabilitate;
* Punctajul obținut la secțiunea Motivație;
* Punctajul obținut la secțiunea Originalitate;
* Punctajul obținut la secțiunea Creativitate.

În funcție de punctajul obținut, primii 307 candidați sunt declarați admiși, restul vor fi înregistrați în baza de date, pentru eventualitatea eliberării unui loc (lista de rezervă). Comisia numită va completa o *Grilă de evaluare și selecție grup țintă* în baza căreia se vor evidenția cei 307 de membri ai grupului țintă ce vor fi incluși în activitatea de formare antreprenorială.

La finalizarea calculării punctajelor și după întocmirea *Proceselor verbale de selecție a candidaților*, rezultatele vor fi postate pe paginile web ale partenerilor, pe pagina de Facebook a proiectului și pe site-ul web al proiectului. Candidații vor fi notificați individual, prin e-mail, privind rezultatele obținute și li se va solicita confirmarea primirii notificării și a participării la curs prin completarea unui *Formular de înregistrare grup țintă* și semnarea unui angajament de participare la activitățile din cadrul cursului de formare antreprenorială, precum și a unei declarații pe propria răspundere prin care declară că nu fac parte din grupul țintă al altor proiecte finanţate prin POCU pentru acest apel. Documentele vor fi transmise în format scanat, pe e-mail, și vor fi aduse în original în prima zi de curs.

Participanții la procesul de selecție vor avea acces la punctajele obținute și vor putea contesta aceste punctaje. Contestațiile se vor depune în scris la comisia de selecție, în termen de 3 zile lucrătoare de la afișarea rezultatelor pe toate canalele de comunicare descrise mai sus.



# **CALENDARUL DE SELECȚIE A GRUPULUI ȚINTĂ PENTRU PARTCIPAREA LA CURSUL DE FORMARE ANTREPRENORIALĂ**

Perioada de înscriere a persoanelor în grupul țintă va fi între lunile februarie – iulie 2018, respectiv lunile 2 – 6 ale proiectului. Calendarul de selecție va cuprinde următoarele etape:

* Lansarea înscrierilor – 02.02.2018;
* Demararea procesului de selecție – 10.02.2018;
* Preluarea dosarelor de candidatură – 02.02.2018 – 09.07.2018;
* Verificarea dosarelor de candidatură – se va face pe măsură ce partenerii primesc documentele din partea candidaților, definitivarea făcându-se până cel târziu în data de 09.07.2018;
* Selecția candidaților și admiterea în grupul țintă – se va face pe parcursul celor cinci luni, continuu, pe măsură ce partenerii primesc documentele din partea candidaților, însă nu mai târziu de 09.07.2018;
* Afișarea rezultatelor finale ale selecției – se va realiza după definitivarea etapei de selecție a candidaților pentru cursul de formare antreprenorială și după soluționarea eventualelor contestații, în mai multe runde, prima listă de candidați admiși, respinși și rezervă urmând a fi făcută publică pe 01.03.2018.

# **ALTE PREVEDERI**

Fiecare partener implicat în selecția grupului țintă este înregistrat ca operator baze de date cu caracter personal conform Legii nr. 677/2001 - prelucrarea datelor cu caracter personal și libera circulație a acestor date și Legea nr. 506/2004 - prelucrarea datelor cu caracter personal și protecția vieții private în sectorul comunicațiilor electronice.

Participanții, în conformitate cu prevederile legale în vigoare, prin completarea formularului de înscriere își dau acordul privind utilizarea și publicarea datelor personale.

Prezenta metodologie poate suferi modificări până la data de 09.03.2018. Modificările vor fi publicate sub formă de erate pe paginile web ale partenerilor.

# **ANEXE**

Următoarele anexe sunt parte integrantă din Metodologia curentă:

* Decizia de numire a comisiei de selecție;
* Formular de înscriere la cursul de formare antreprenorială – online – Google forms;
* Acordul de utilizare a datelor personale;
* Declarația pe proprie răspundere;
* Scurtă descriere a ideii de afacere - formular;
* Grilă de eligibilitate;
* Proces verbal de verificare a dosarelor candidaților din punct de vedere al eligibilității;
* Grilă de evaluare tehnică și selecție;
* Proceselor verbale de selecție a candidaților (în urma evaluării ideii de afacere);
* Listă candidați eligibili;
* Listă candidați admiși;
* Lista candidați respinși;
* Listă de rezervă;
* Formular de înregistrare grup țintă;
* Angajament de participare la activitățile proiectului;
* Declarație pe propria răspundere că nu fac parte din alt GT;
* Grilă de evaluare și selecție grup țintă - Centralizator rezultate chestionar – înscriere pentru cursul de formare antreprenorială;
* Registru unic GT;
* Anexă pentru dosarele de grup țintă (pe care le înregistrează fiecare Expert GT).